CELEX: 22000D0008
Language: hr
Date: 2000-02-04 00:00:00
Title: Odluka Zajedničkog odbora EGP-a br. 8/2000 od 4. veljače 2000. o izmjeni Priloga VI. (Socijalno osiguranje) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               198
            
         22000D0008
   
               L 103/16
            
            
               SLUŽBENI LIST EUROPSKE UNIJE
            
            
               04.02.2000.
            
         
      ODLUKA ZAJEDNIČKOG ODBORA EGP-a
   br. 8/2000
   od 4. veljače 2000.
   o izmjeni Priloga VI. (Socijalno osiguranje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VI. Sporazumu izmijenjen je Odlukom br. 81/1999 Zajedničkog odbora EGP-a od 25. lipnja 1999. (1)
               
            
         
               (2)
            
            
               Uredba Vijeća (EZ) br. 307/1999 od 8. veljače 1999. o izmjeni Uredbe (EEZ) br. 1408/71 o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice i Uredbe (EEZ) br. 574/72 o utvrđivanju postupka provedbe Uredbe (EEZ) br. 1408/71 radi njihova proširenja na studente (2) treba se unijeti u Sporazum,
            
         ODLUČIO JE:
   Članak 1.
   Točka 1. (Uredba Vijeća (EEZ) br. 1408/71) u Prilogu VI. Sporazumu izmjenjuje se na sljedeći način:
   
               1.
            
            
               Dodaje se sljedeća alineja:
               
                           „—
                        
                        
                           
                              399 R 0307: Uredba Vijeća (EZ) br. 307/1999 od 8. veljače 1999. (SL L 83, 12.2.1999., str. 1.).”
                        
                     
         
               2.
            
            
               U Prilagodbi (t), pod naslovom „P. ISLAND”, dodaje se sljedeća točka:
               
                           „3.
                        
                        
                           Osobe osigurane na Islandu, koje su registrirane u Državnom registru, s prebivalištem na Islandu i koje studiraju u drugoj državi članici na koju se primjenjuje ova Uredba, obuhvaćene su islandskim programom socijalnog osiguranja. Osiguranje studenta neovisno je o trajanju studija. U slučaju promjene prebivališta ili zaposlenja, s Islanda na drugu državu na koju se primjenjuje ova Uredba, osiguranje studenta se ukida.”
                        
                     
         
               3.
            
            
               U Prilagodbi (t), pod naslovom „R. NORWAY”, dodaje se sljedeća točka:
               
                           „4.
                        
                        
                           Osobe osigurane u Norveškoj, na koje se primjenjuje ova Uredba, kojima je odobren kredit ili primaju školarinu iz Državnog fonda za zajmove u obrazovanju (States lånekasse for utdanning) i koje studiraju u drugoj državi članici na koju se primjenjuje ova Uredba, obuhvaćene su norveškim državnim programom osiguranja. Kada je u pitanju studij u Danskoj, Finskoj, Švedskoj i na Islandu, student također mora biti registriran u Registru stanovništva Norveške. Osiguranje studenta neovisno je o trajanju studija. U slučaju zaposlenja u drugoj državi na koju se primjenjuje ova Uredba, osiguranje studenta se ukida.”
                        
                     
         Članak 2.
   Iza točke 2. (Uredba Vijeća (EEZ) br. 574/72) u Prilogu VI. Sporazumu dodaje se sljedeća alineja:
   
               „—
            
            
               
                  399 R 0307: Uredba Vijeća (EZ) br. 307/1999 od 8. veljače 1999. (SL L 38, 12.2.1999., str. 1.).”
            
         Članak 3.
   Tekstovi Uredbi (EZ) br. 307/1999 na islandskom i norveškom jeziku, koji su priloženi odnosnim jezičnim inačicama ove Odluke, su vjerodostojni.
   Članak 4.
   Ova Odluka stupa na snagu 5. veljače 2000., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (3).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. veljače 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 296, 23.11.2000., str. 37.
   
      (2)  SL L 38, 12.2.1999., str. 1.
   
      (3)  Ustavni zahtjevi nisu navedeni.